Ամբողջ մարտ ամսվա ընթացքում հայրենի քաղուժերը նախընտրական համագումարներ են անցկացնելու: Հայաստանի կոմունիստները, սակայն, համագումար չեն հրավիրելու, իսկ նախընտրական անելիքները փորձելու են որոշակիացնել պլենումի ընդունելիք որոշումներով: Այն բնականաբար փակ է լինելու, և ենթադրյալ սակավամարդությունն այսկերպ է թաքցվելու: Նախատեսվում է միայն պլենումի ավարտից հետո որոշումների մանրակրկիտ խմբագրված տեքստը տրամադրել լրատվամիջոցներին: